ming030890/wiki-yue-high-quality huggingface dataset:
陳錫煌

陳錫煌（1931年3月19號—）係布袋戲操偶藝師，臺灣臺北人，阿爸係李天祿。因陳錫煌過繼母系，所以跟阿媽姓陳。
2009年1月8號成立陳錫煌傳統掌中劇團，陳錫煌係台灣唯一獲得文化部「重要傳統藝術布袋戲類保存者」、「古典布袋戲偶衣飾盔帽道具製­作技術保存者」兩項國家頭銜嘅傳統布袋戲師。2019年獲頒第二十三屆臺北文化獎，同埋喺2020年獲得第三十九屆行政院文化獎。

家庭
阿爺：「華陽台」班主許金木。
阿公：「樂花園」班主陳阿來。
阿爸：「亦宛然」班主李天祿。
細佬：李傳燦。
陳鍵鋒

陳鍵鋒（Sammul Chan，1978年5月4號—），原名陳恩耀，係香港男藝員。
1996年，參加全能DJ大募集成為新城電台DJ，加入娛樂圈。1999年以部頭約藝人簽約無綫電視。2003年喺《律政新人王》飾演嘅律師卓偉名一角喺香港受到關注。
2004年嗰陣曾經被包裝為為奧運六星之一。
2010年8月約滿無綫電視後唔再續約，轉戰中國大陸。2011年，喺古裝大戲《美人心計》飾演第一男主角劉恆而被大陸觀眾熟悉，更被封為「史上最帥皇帝」（史上最型皇帝）。2012年，喺《亂世佳人》飾演賀天，2013年，喺民國激戰年代情感大劇《烽火佳人》飾演杜允唐。2014年1月31號，古裝神話魔幻大戲《封神英雄榜》播出，其中飾演最後生嘅姜子牙。
陳鎮仁

陳鎮仁係香港親中派政治人物。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
陳錦程

陳錦程係香港親中派政治人物。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
陳錫蘭

陳錫蘭（英文：Si-Lan Chen，1909年3月20號—1996年3月8號）係一名舞蹈家，陳友仁個女，美國電影製片人Jay Leyda（英文：Jay Leyda）個老婆。
陳鎮川

陳鎮川（粵拼：can4 zan3 cyun1；英文：Isaac Chen；1968年6月7號—）係臺灣填詞人、音樂製作人、舞台導演（演唱會同頒獎典禮）同經紀人。

私人生活
佢本身係男同性戀者，喺2020年7月同男友Darren結婚。之後喺美國藉由合法代孕方式，做咗爸爸。
陳喬恩

陳喬恩（Joe Chen，1979年4月4號—）係台灣女演員，有「偶像劇女王」稱號。喺各領域發展極佳。其中飾演女主角嘅兩部偶像劇（《王子變青蛙》、《命中注定我愛你》），先後成為台灣最高收視率嘅偶像劇，佢更憑《命中整定我愛你》首次入圍金鐘獎戲劇類最佳女主角。
陳嘉倩

陳嘉倩（英文：Katherine Chan Ka-sin，1990年5月20號—），係香港女藝人，曾經做過無綫電視互動新聞台首席主播兼翡翠台新聞主播，亦做過ViuTV同MakerVille藝員，而家自由身。

簡歷
陳嘉倩中學讀聖公會林護紀念中學（中文：聖公會林護紀念中學），大學喺香港中文大學英文系畢業。佢2011到2012年做過香港電台播音節目《388放題》主持，重曾經喺節目度唱歌。佢2013年加入now TV新聞部做主播，到2014年3月過檔無綫電視新聞部，2017年9月用進修香港浸會大學傳播學文學碩士做理由而辭工，之後幫香港電台同ViuTV主持節目。
雖然陳嘉倩有一段時間未有簽約做ViuTV旗下女藝員（俗稱「親生女」），但佢幫ViuTV拍過好多節目，喺2021年5周年台慶騷更以非藝員身份企第一排位置，同其他一線藝員並排。
2022年4月MakerVille成立，陳嘉倩成為旗下女藝員，直到2023年7月。

感情生活
陳嘉倩做緊無綫主播期間有個醫生男朋友。2017年11月佢同無綫辭工後無耐，就畀傳媒發現同另一位中年男人拍拖，傳媒仲發現呢位叫陳志遠嘅人兄曾經先後同博彩節目主持陳思琦、無綫特約演員朱婉禎拍拖，2018年1月更被雜誌踢爆陳嘉倩明知有朱婉禎存在亦甘願做第三者，形象直插。
陳嘉健

陳嘉健（Kade），前香港警察，曾經參與香港警察對外招募工作同埋作為曾健超案嘅案件主管而受到傳媒關注，但之後涉及一宗貪污案，之後辭職，後來轉做大律師。

經歷
陳嘉健2010年喺畢業香港大學工程學士，大學二年級嘅時候時參加警隊學長計劃後，立志加入警隊。佢後來透過「警務督察招募快線」投考督察，畢業前已通過警隊考核程序，並喺畢業後隨即接受警察學院36周訓練，先擔任軍裝巡邏小隊指揮官，再轉往旺角警區刑事調查隊，曾駐守旺角警區反黑組，其後調任有組織罪案及三合會調查科，一度視為警隊「明日之星」。
另外，佢亦曾經係曾健超案嘅案件主管，審訊中被懷疑調亂警方證人嘅口供，搞到簽錯名。
2017年1月，佢涉嫌收受黑幫賄款同埋免費嫖妓被廉政公署拘捕。
佢嘅個人LinkedIn顯示，佢之後轉職大律師。
陳嘉儀

陳嘉儀（Chan Ka yee，1947年1月11號—）係香港前電視劇演員，1971年參加第一期無綫電視藝員訓練班入行，到家下重活躍電視圈。
陳善渝

陳善渝（Odilia Chan，1991年2月26號—），原名陳康琪，係香港女歌手，女子組合Bingo成員。

簡歷
陳康琪喺香港兆基創意書院畢業，主修多媒體表演藝術。佢加入樂壇之前，學咗芭蕾舞13年，係個專業舞蹈員，做過鄭伊健、譚詠麟、徐小鳳等人嘅伴舞，另外又考到鋼琴演奏級。到2016年加入天盟娛樂，做咗旗下組合Bingo嘅成員。
2020年陳康琪參選ViuTV選秀節目《全民造星III》，入圍三十強後止步。2021年6月，佢宣佈改用新名陳善渝。
陳嘉俊

陳嘉俊（英文：Peter Chan，11月20號—）係香港男藝人，2019年第30期無綫電視藝員訓練班學員，畢業後加入無綫電視。
陳嘉上

陳嘉上，MH係香港電影導演同編劇，憑《野獸刑警》攞到1999年香港電影金像獎最佳導演同最佳編劇。
陳嘉上前妻係前演員陳慧儀，兩個人喺拍《小男人週記》時識。
陳嘉信

陳嘉信（Wilson Chan，1962年—）係香港親中派法律界人士，香港高等法院原訟法庭法官，喺訂立《港版國安法》之後，佢成為咗國安法指定法官之一。
讓蒂爾港

讓蒂爾港係加蓬第二大城，濱海奧果韋省首府，人口14萬。
讚美操

讚美操係由台灣音樂人吳美雲老師作曲編舞，將《聖經》內容編成歌詞，配合伸展動作而成。舞蹈種類多元化，動作快慢都有，有優柔嘅、有芭蕾舞性嘅、有啲似打拳嘅、亦有帶氧運動嘅，適合唔同年紀嘅人。

起源
吳美雲每朝早都會去屋企附近嘅公園做運動，喺嗰度有好多嘅運動團體，例如係太極拳、元極舞…等等，大概有三十幾個唔同嘅團體，每日喺公園度帶領人做運動；有三個月，吳美雲每朝都參加呢啲運動團體嘅運動。後嚟，教會嘅師母同吳美雲講，話佢哋教會嘅會友，每朝早都去公園同嗰啲運動團體做早操，但係嗰啲團體多數都係佛教或道教嘅團體，所以嗰啲會友，除咗朝早同嗰啲運動團體做運動之外，亦開始參加佢哋舉辦嘅宗教活動。嗰位師母就勸佢教會嘅會友，唔應該再去參加嗰啲民間信仰嘅活動；但係佢嘅會友回應佢話：「除非，你創立一個基督教嘅運動團體，我就唔再去。」
吳美雲聽咗教會師母講嘅嘢之後，亦都覺得自己呢三個月以嚟所參加嘅運動團體，多數都係其他宗教嘅運動團體。因此吳美雲就向神祈禱話：「神阿！求祢畀我自己創作一個屬於祢嘅運動團體。」就係噉樣，吳美雲開始用聖經嘅話語寫成詩歌、設計動作，創作出一套能夠既可以做運動、亦可以敬拜神嘅讚美操。

讚美操嘅創立
讚美操喺2003年由吳美雲老師創立，佢負責作曲同編舞，每首詩歌長三至五分鐘。讚美操為宣揚基督福音，為培養個人靈命增強體能，提昇身、心、靈健康，關懷社區人群，以聖經嘅話語，創作出好多旋律優美而且容易上口嘅經文詩歌來做體操，操中有舞，舞中有操。老少咸宜嘅感恩、喜樂讚美操。
讚美操嘅設計係結合優雅嘅舞蹈同呼吸配合各式健身運動，令到全身嘅筋骨舒展，每日靈修、敬拜、讚美、禱告，以神嘅話語來潔淨心靈，以優美嘅旋律來提昇氣質，以優雅嘅肢體運動來保持健康，亦可以藉住讚美操嘅分享，增強人際互動之間嘅良好關係，提昇年長者嘅生活品質。
讓胡路區

讓胡路區（粵拼：joeng6 wu4 lou6 keoi1）係中華人民共和國黑龍江省大慶市嘅一個市轄區。喺大慶西面，面積1394km²，人口56萬（2010年）。

史
區嘅南部有壓葫蘆泡，1918年出現居民點後以附近呢個湖起名，1954年濱洲鐵路喺度設站，站名就諧音成「讓湖路站」（注意係「湖」唔係「胡」，而家呢個站嗌大慶西站），區名就源自站名，而當年齊鐵讓湖路工區刻公章時變成「讓胡路」，個名就用到家下。
原本呢度係成片嘅草原、沼澤，好少人，大慶油田開發咗後人先多咗。1965年設縣級嘅讓胡路鎮，1974年7月2號改為讓胡路區，1978年1月併入薩爾圖區，1980年4月恢復。

政區
讓胡路轄6條街道、1個鎮，外加3個國有農場，再下轄70個社區，50個自然屯。
街辦：龍崗街道、銀浪街道、奮鬥街道、慶新街道、西賓街道、乘風街道
鎮：喇嘛甸鎮
類鄉級單位：紅驥牧場、星火牧場、銀浪牧場
讚美之泉

讚美之泉（Stream Of Praise）係一個華人基督教音樂團體，1993年喺美國加州成立，1997年喺台灣正式登記為讚美之泉文化事業基金會。讚美之泉喺1996年發行第一張敬拜讚美專輯《讓讚美飛掦》，得到好多人嘅鼓勵同支持，製作有敬拜讚美專輯、青年敬拜專輯、兒童敬拜專輯、演奏曲精選系列、鋼琴演奏系列、實況錄音錄影、敬拜影音系列等。亦會去到世界各地巡迴演出，包括；美國、加拿大、歐洲、紐西蘭、澳洲、臺灣、香港、新加坡、馬來西亞等地方。
讚美之泉作品主要以國語嘅敬拜讚美詩歌為主，亦有英文、台語、韓文、日文嘅詩歌，其中作品《你是信實的上帝》曾經入圍第十三屆金曲獎最佳宗教音樂專輯獎 。

使命
讚美之泉以敬拜讚美、聖樂創作、同多媒體影音製作為導管來傳福音，激勵同裝備呢個世代嘅信徒，宣揚神嘅國度。進而賦予神嘅子民喺生活、屬靈生命、音樂、多媒體上嘅深造，為神發揮潛力，活出聖潔得勝嘅生命，帶領神嘅子民到神面前敬拜。
香港中樂團

香港中樂團（英文：Hong Kong Chinese Orchestra；縮寫：HKCO）係由香港特別行政區政府資助去營運嘅樂團，喺1977年成立。呢個樂團由市政局同卡莉·W·L·徐一齊創辦。
香港中文大學醫學院

香港中文大學醫學院（CUHK Faculty of Medicine），係香港中文大學屬下學院之一，喺1981年成立，提供本科生同研究生課程。佢係香港兩間醫學院之一，另一間係香港大學李嘉誠醫學院。
香港中文大學（深圳）

香港中文大學（深圳）（The Chinese University of Hong Kong, Shenzhen），簡稱中大（深圳）或者CUHKSZ，內地亦稱港中大（深圳），係香港中文大學同深圳大學合辦嘅一間大學，喺民間被認為係香港中文大學喺深圳校區。校園喺深圳市龍崗區，深圳地鐵大運站西側，2012年10月11日創校。
現任理事會理事長段崇智，校長徐揚生，副校長羅智泉、秦泗釗、周陳文婉。
學生總人數（以2015年5月計）304人，一星期返五日學。
香港中文大學（深圳）一共有三個學院，分別係經濟管理學院（經管學院）、科學工程學院（理工學院）同人文社會科學學院（人文社科學院）。
香港中環海濱賽道

香港中環海濱賽道（英文：Hong Kong Central Harbourfront Circuit）係香港一條賽車街道賽道，喺香港島中環維港海濱區，全長大約1.86公里，有10個彎。呢條賽道專為香港電動方程式錦標賽設計，喺2016年10月頭一次用，用嚟搞2016年香港電動方程式錦標賽。

史
香港中環海濱賽道係為搞電動方程式錦標賽而設計，早喺2013年就已經籌備，初頭設計賽道嗰時，係包括近香港政府總部嘅一段龍和道下車道，但當局以安全原因否決咗，趕唔切2014年搞第一屆比賽。經過多番改動，最終賽道設計喺2015年落實，只會用到中環軍營以西嘅一段龍和道，並會喺2016年嘅比賽開始用。
香港中華基督教青年會必列者士街會所

香港中華基督教青年會必列者士街會所，又叫香港中華基督教青年會中央會所同香港中華基督教青年會必街會所（英文：Chinese YMCA of Hong Kong Bridges Street Centre），係香港中華基督教青年會舊日嘅總部，喺香港上環必列者士街51號，而家會所服務有「必愛之家宿舍」、「必愛之家庇護工場」同以康體服務為主導嘅青少年服務。建築物喺1981年被列為香港二級歷史建築，並喺2009年12月18號改評為香港一級歷史建築。

史
香港中華基督教青年會必列者士街會所係由芝加哥YMCA會員起嘅，設計師Stattck and Hussey亦係嚟自芝加哥。會所喺1918年由施勳護督（Hon.Claud Severn, C.M.G.）主持啟用，成為當時香港中華基督教青年會總部，亦係香港第一個市民會堂同體育場館，會所裏面擁有當時最先進嘅康體設施，包括香港第一個室內泳池，以及設有懸空嘅室內鑊形跑道。會所高六層，用紅磚起成，融合中西建築風格，並受到芝加哥建築學派所影響，喺香港相當罕見。
1927年2月18號同19號，中國作家魯迅曾經喺會所禮堂裏面演講，主題係《無聲的中國》同《老調子已經唱完》。
1937年之後，會所被徵用做防空救護隊半山區A段總站，以收容超過一千名難民。香港日治時期，會所被日本當局嘅文教課徵用做日語同德語學校。香港重光之後，會所恢復做香港中華基督教青年會總部。
1966年，隨住喺九龍油麻地窩打老道嘅香港中華基督教青年會九龍會所完成重建，總部搬到嗰處，後來由於嚴重性飽和而被拆咗重起，原址仍保留做青年中心。之後，上層空間改做智障人士庇護工場同宿舍，外來人士冇得再入裏面參觀。
奠基石同捐款人士嘅名牌等歷史文物，而家仍保留喺會所嘅正門入口大堂牆上面。
香港中華廠商聯合會

香港中華廠商聯合會（英文: The Chinese Manufacturers' Association of Hong Kong，簡稱廠商會），喺係1934年9月1號成立，係香港政府註冊嘅一個非牟利工商團體（Trade Association）。公司會員超過3700個，目的主要係服務社會，維護公共利益，加強社會同國際聯繫同埋促進工商業發展。
實務包括：組織貿易團、參加國際貿易展覽、貿易諮詢、協助商貿調處、工業教育同訓練、舉辦工展會、香港名牌選舉、簽證同電子服務（包括產地來源證、加工證、轉口證、轉載證、出入口報關同埋商事證明等）。
鴛鴦茉莉

鴛鴦茉莉（粵拼：jyun1 joeng1 mut6 lei6；學名：Brunfelsia acuminata），又叫香茉莉（hoeng1 mut6 lei6）或二色茉莉（ji6 sik1 mut6 lei6）、雙色茉莉（soeng1 sik1 mut6 lei6），係茄科鴛鴦茉莉屬嘅常綠矮灌木，原產巴西同西印度群島，喺大部分嘅熱帶同亞熱帶地區都可以搵到。呢種植物嘅花有好清香嘅味。

樣
植株一般高0.5～1m。葉係長淺綠橢圓形嘅單葉互生品種，有短柄，兩邊都好尖。大多數嘅花係單生，但得好少有聚生，花冠好似高腳碟噉有淺裂，單花凈開5日。花色方面，啱開花無耐係紫藍，跟住逐漸變成雪青，最後變白；由於有先後開花順序，所以同一樖嘢有紫藍同白花出現；花味好清香；每年4～10月開花，一年凈開1～2次。果嘅樣似綠蛋噉。

用途
呢種植物可以做庭院、綠籬同盆景植物。
鴨

鴨係鴨科部份屬嘅禽嘅通用名。鴨會游水，喺鹹水同淡水都搵到佢哋。
鴨亦係種人養嘅家禽。鴨肉同鴨蛋都食得。做到唔同嘅嘢食。
鴕鳥科

鴕鳥科 係鴕鳥目下邊一個科，包括咗四個屬，其中現存嘅淨係得鴕鳥屬一屬。
鴛鴦刀

《鴛鴦刀》係香港作家金庸寫嘅武俠小說，1961年寫。
鴟鴞科

鴟鴞科（Strigidae），係鳥綱鴞形目嘅其中一個科，下面有24個屬230個物種，分佈喺除南極洲之外嘅全世界。呢個科嘅物種都有似貓嘅面，係典型嘅貓頭鷹形象。
鴞鸚鵡

鴞鸚鵡（學名：Strigops habroptilus）係一種雀，亦係鸚形目鴞鸚鵡科（學名：Strigopidae）鴞鸚鵡屬（學名：Strigops）嘅唯一品種，原產紐西蘭。
雞籠灣

雞籠灣（粵拼：gai1 lung4 waan4 ；英文：Kellett Bay），亦寫做雞籠環，因為英文叫Kellett Bay，所以又叫奇力灣。個灣係香港一個海灣，喺香港島西南邊，薄扶林以南，隔籬係瀑布灣，而家嗰度起咗華富邨同華貴邨等等住宅。
雞籠灣一帶，舊時係亂葬崗。
雞精

雞精，中式嘅又叫滴雞精，係由雞肉提煉出嚟嘅營養補充劑，比雞湯濃郁，入面都係雞嘅精華。
中國同英國都各自發明雞精。英國嘅雞精係19世紀初由英國御廚韓溫白蘭（H.W.Brand）為英國國王佐治四世發明嘅，佢之後開咗個牌子叫白蘭氏。
雞精一般被認為有補腦嘅功效，可以提升集中力同埋無咁易攰。
雞籠

雞籠市（韓文：계룡시／鷄籠市 Gyeryong si */?）係大韓民國忠清南道嘅一個市。
雞粉

雞粉，北話叫雞精，係由雞肉提煉出嚟嘅味精，呈淺黃色嘅粉狀，有淡淡地嘅雞味，係隻幾常見嘅調味料。
雞絲粉卷

雞絲粉卷係種點心，用粉皮包住雞肉絲、竹筍、紅蘿蔔、冬菇去蒸熟，好似腸粉咁，但比較皮薄餡多。食嗰時會加甜豉油。
雞肉天麩羅

雞肉天麩羅（とり天）係用天麩羅方式整嘅炸雞，起源自日本大分縣，做法通常將雞肉切件醃味，再上天麩羅粉炸熟。
雲室

雲室（英文：Clound chamber）係一個用嚟偵測游離輻射嘅粒子偵測器，由英國物理學家查理斯威爾遜發明。
雲尺

雲尺係用來畫曲線嘅架生，一套有二至四把。每把有唔同弧度嘅邊，以配合唔同嘅弧形。一般要將弧線分成幾段，逐段畫出接駁而成。雲尺唔可以好似蛇尺噉任意變形，不過固定性比蛇尺好。
雲尼鍾斯

雲尼鍾斯（粵拼：wan4 nei4 zung1 si1，英文：Vinnie Jones，1965年1月5號—）係個英國男演員同足球運動員，喺屈福出世。佢喺1998年出道，代表作有《夠薑四小強》。
響2021年佢亦都上咗第三季嘅蒙面歌手澳洲版嘅節目，做「火山」呢個角色，而首名角色出局。
雲山郡

雲山郡（韓文：운산군／雲山郡 Unsan gun */?）係朝鮮民主主義人民共和國平安北道一郡。
雲屯國際機場

雲屯國際機場（粵音：wan4 tyun4 gwok3 zai3 gei1 coeng4）係喺越南廣寧嘅一個機場，喺2018年嗰陣起好兼且開放畀人用嚟搭飛機。
走難

走難（粵語發音：Zau2 Naan6）或者叫做逃難，係指從一個唔安全既地方走去另一個比較安全既地方去躲避災難。
走難既意思有啲似香港七十年代曾經流行既較腳（粵語發音：Gaau3 Goek3）或者閃（粵語發音：Sim2），但係較腳同埋閃唔一定係逃難，更多係逃避責任，例如逃學、閃咗去蛇竇飲下午茶。

出處
走難既出處好可能係黃谷柳喺1947年至1948年之間喺香港《華商報》寫既 小說《蝦球傳》既其中一篇『跨過獅子山』：「…打這幾年仗，我們到處走難，他還當我們死光了呢… 」呢段係蝦球爸爸去金山搵食，返嚟就病咗，父子第一次見面，媽媽同蝦球講既一段說話。『跨過獅子山』後來收錄咗喺《蝦球傳》三部曲既第一部《春風秋雨》裏面既最後一篇。
走過25年

《走過25年》係香港有線電視製作嘅新聞節目，以香港主權移交25週年作為主題。節目由2022年6月5號到6月19號（原定到6月26號）逢禮拜日23:00-23:30喺香港開電視播。另外有相關節目《走過25年 – 專訪系列》，由2022年6月20號到6月24號禮拜一到五18:30-19:00喺香港開電視播。

爭議
《走過25年》本來最後一集主題係關於香港政治同政制發展，原訂喺6月26號播出，訪問對象包括學聯前秘書長周永康同埋社民連前主席吳文遠，但有高層審視後決定成集抽起。吳文遠之後回應，話受訪嘅內容只是「大路嘢」，佢批評香港傳媒自我審查，呼籲仍然喺前線奮鬥嘅記者唔好放棄，「出得幾多得幾多」。之後佢又揶揄，無綫新聞應該有好多隱藏片段從未見光。
起動程式

起動程式又叫啟動程式，係指將電腦系統嘅啟動磁區載入，再轉移指令執行嘅控制權，然後載入作業系統嘅程式。
走馬崗

走馬崗（英文：Chau Ma Kong）香港一山，位於小菴山以南，燕岩以西，地理位置上屬大埔區，海拔588米。
走馬崗甚為偏僻，可以由麥理浩徑，近燕岩頂落山，或由四方山落山，可由小菴山上山或由燕岩西行。
走鬼

走鬼係源自香港嘅用詞，喺1930-1980年代經常會聽到，係無牌流動小販非法擺賣嘅時候，為咗唔想俾執法人員捉到而被罰，當見到有差人或者小販管理隊等嘅執法人員出現，就大嗌：「走鬼呀！」，其他小販聽到之後就會一齊急急腳噉拎埋啲貨逃走。

起源
「走鬼」呢個詞起源於1930至1940年代，當時香港經濟未係咁好，冇製造業，亦未有街市同大型百貨商場，但有大批中國移民去香港謀生。當中有好多人嚟自廣東鄉下，冇文化亦冇一技之長，為咗搵食養家唯有跟已經做開小販嘅同鄉或者親友做小販。當時嘅港英政府就以維持治安為名，對喺通街或者喺巷仔擺檔嘅小販開始進行執法行動，實行一律唔准喺街頭擺賣嘅政策，凡係喺街頭擺賣，一旦俾警察捉到，輕嘅就打鬧並沒收貨品，重嘅就罰錢或坐監。
香港喺1930至1940年代好多僱傭警察嚟自印度同巴基斯坦，呢啲印巴裔人個樣同華人有明顯分別，有啲重係紅毛混血兒，所以香港人叫佢哋做「紅毛鬼」。
由於民族唔同，語言唔同，佢哋對做小販嘅華人自然冇乜感情，所以執法嗰陣特別嚴厲，絕對唔會手下留情，當捉到小販嗰陣就會對佢哋拳打腳踢，所以當時嘅小販都好驚呢啲紅毛警察。每當紅毛警察一出現，第一個見到嘅小販就大嗌：「紅毛鬼嚟喇，快啲走呀！」，其他小販聽到就即刻執起啲貨品急急腳噉逃走。過咗一段時間，為咗簡單易嗌，就改做「走喇，鬼嚟呀」同後嚟嘅「走鬼呀！」。
赴戰

赴戰（韓文：부전군／赴戰郡 Pujŏn gun */?）係朝鮮民主主義人民共和國咸鏡南道嘅一個郡。
起亞汽車

起亞汽車係一家總部位於首爾嘅韓國汽車製造商。 起亞汽車係現代汽車集團嘅一部分，現代汽車集團係世界第三大汽車製造商。
起動九龍東辦事處

起動九龍東辦事處，係香港政府部門，屬發展局工務科旗下，負責跟進「起動東九龍」計劃，加快九龍東轉型做另一個核心商業區。
走鋼索的人

《走鋼索的人》係中國歌手李泉出嘅第三張專輯。喺2000年1月8號由博德曼發行。

簡介
呢張專輯收錄咗11隻歌。
走馬崗路

走馬崗路（粵拼：zau2 maa5 gong1 lou6）係中國廣東省廣州市入面嘅一般馬路，呢條馬路響白雲區嘅三元里嗰度。成條馬路好似個Y字形噉，西邊從崗頭大街同梓元崗路嗰度開始，一直向東去到三元里大道嗰頭。

簡況
全長600米，闊8米，雙向2車道，但崗頭大街嗰條支係1車道，有260米咁長，凈係可以從西邊向東邊行。
高原郡

高原郡（韓文：고원군／高原郡 Kowŏn gun */?）係朝鮮民主主義人民共和國咸鏡南道嘅一個郡。
高原郁夫

高原郁夫（1957年10月14號—）係日本足球員，司職前鋒，曾經喺1980年爲日本足球代表隊出場4次，入咗2球。
高千穗町

高千穗町（日文：高千穂町／たかちほちょう Takachiho chō */?）係日本宮崎縣西臼杵郡嘅一個町。
高厚良

高厚良（粵拼：gou1 hau5 loeng4；1915年—2006年）係中國大陸嘅空軍政治委員，河南新縣人。1928年入中國共產主義青年團，1932年參加中國工農紅軍，1933年入咗中國共產黨。佢先後做過中共中央第十一屆同第十二屆候補委員，第十一屆中央軍事委員會委員，全國人民代表大會第四屆同第五屆代表。佢喺1955年被授予少將軍銜，兼夾獲得二級八一勳章、二級獨立自由勳章同一級解放勳章，佢喺1986年7月俾中央軍委授予一級紅星功勳榮譽章。
高原兔

高原兔（學名：Lepus oiostolus）係兔科兔屬嘅其中一個種。
高原直泰

高原直泰（1979年6月4號—）係前日本足球員，司職前鋒，日本足球代表隊前成員。宜家係沖繩SV嘅CEO。

日本足球代表隊
高原直泰喺2000年到2008年間爲日本隊出場57次，入咗23球。佢代表日本參加過2006年FIFA世界盃。
高原省

高原省係剛果共和國嘅一個省，喺國土中部，首府兼巴拉。
高卡車

高卡車（go-kart）係隻迷你版嘅四轆賽車，架車細細部、馬力細，細路都玩得。
高原壽康

高原壽康（1980年10月18號—）係日本足球員，司職守門員，效力町田澤維亞。
非快速動眼睡眠

非快速動眼睡眠（non-rapid eye movement sleep）係指快速動眼睡眠以外嘅睡眠階段。
非政府組織

非政府組織（Non-Governmental organization，簡寫：NGO）係種唔係由政府建立同參與嘅組織，通常係非牟利組織。
非歐幾里得幾何

非歐幾里得幾何，又叫非歐幾何，係指唔屬歐幾里得幾何嘅幾何系統，本身係參考歐幾里得幾何嘅公理，但係就唔要平行公理。非歐幾里得幾何可以分做雙曲幾何同球面幾何。
非正常械劫案

《非正常械劫案》（英文：Hell or High Water），係2016年美國犯罪電影，由基斯派恩、賓科士打、謝夫布烈治、基爾伯明翰主演，大衛麥卡錫執導。
非接觸力

非接觸力（non-contact force）喺物理學上係指唔使掂到都可以施嘅力，例如係靜電力噉。
非斯

非斯（阿拉伯文：فاس‎）係摩洛哥第四大城市，喺首都拉巴特東便嘅薩伊斯平原裏面，2004年人口946,815，係摩洛哥出名嘅古都。
非斯嘅卡魯因大學係世界上最舊嘅大學。
非斯嘅阿拉伯人舊城區（Medina of Fez）喺1981年畀人選入世界文化遺產。

歷史
非斯喺789年開埠。第一個領導人係伊德里斯王朝嘅首領伊德里斯一世。
非形式邏輯

非形式邏輯（英文：informal logic）係指喺形式邏輯以外嗰度使用邏輯嘅諗嘢方法。
非揮發性記憶體

非揮發性記憶體（英文：non-volatile memory，NVM）係電腦記憶體嘅一種，指就算部機熄咗都能夠儲住啲資訊嘅記憶體。
超人—強戰回歸

《超人—強戰回歸》（英文：Superman Returns）係套喺2006年上畫嘅美國超級英雄片，拜仁辛厄執導，布蘭登羅斯主演。
超人續集

《超人續集》（英文：Superman II）係套喺1980年上畫嘅美國超級英雄片，Richard Lester執導，基斯杜化里夫主演。
超人大戰電腦霸王

《超人大戰電腦霸王》（英文：Superman III）係套喺1983年上畫嘅美國超級英雄片，Richard Lester執導，基斯杜化里夫主演。
超人第四集──決戰核能人

《超人第四集──決戰核能人》（英文：Superman IV: The Quest for Peace）係套喺1987年上畫嘅美國超級英雄片，Sidney J. Furie執導，基斯杜化里夫主演。
超人特工隊

《超人特工隊》（英文：Incredibles）係一套2004年上畫嘅美國電影，由畢貝特執導。
超人類主義

超人類主義（英文：transhumanism）係一種思想。喺最基本上，超人類主義主張人可以透過運用先進嘅科技嚟改造人嘅身體甚至心智，而呢一樣嘢可以用嚟改善人嘅生活。
超人特工隊2

《超人特工隊2》（英文：Incredibles 2）係一套2018年上畫嘅美國電影，2004年電影《超人特工隊》續集，由畢貝特執導。
香港海運港口局

香港海運港口局（英文：Hong Kong Maritime and Port Board）係香港公營機構，喺2016年4月1號由香港航運發展局同香港港口發展局合併組成。地址係添馬添美道2號政府總部東翼22樓。

組成
海運港口局由官守同委任成員組成。另外分設3個委員會：海運及港口發展委員會、人力資源發展委員會、推廣及外務委員會。海運港口局主席係現任運輸及房屋局局長，副主席係運輸及房屋局常任秘書長（運輸），秘書係運輸及房屋局副秘書長（運輸）。
其他成員名單：
董立均（海運及港口發展委員會主席）
林宣武（人力資源發展委員會主席）
蔡香君（推廣及外務委員會主席）
Angad Banga
方耀輝
馮潔鳴
Bjorn Hojgaard船長
顧之灝
郭國全
林詩鍵
劉瑞儀
李連君
李國霖
梁嘉輝
楊美芳
易志明
嚴磊輝
香港貨櫃碼頭商會主席或其代表
香港定期班輪協會主席或其代表
香港航運物流協會主席或其代表
香港船東會主席或其代表
香港付貨人委員會主席或其代表
海運學會主席或其代表
香港貿易發展局總裁或其代表
職業訓練局執行幹事或其代表
海事處長
投資推廣署長
香港海洋公園水上樂園

香港海洋公園水上樂園（英文：Water World, Ocean Park Hong Kong）係香港嘅水上樂園。係亞洲第一個並且唯一一個全年365日、全天候開放嘅臨海水上樂園，樂園設有五個主題區域，共有27個室內同戶外玩樂設施。水上樂園位於香港南區大樹灣，由香港海洋公園所擁有。水上樂園興建工程喺2014年展開，經多次宣佈延期落成之後，園方曾經表示推斷落成時間為2019年冬天，但因為工程問題再推遲至2021年開幕。2021年6月24號，園方公佈水上樂園嘅正式官方名為「水上樂園」（英文：Water World）。水上樂園嘅原址為海洋公園嘅集古村、雀鳥天堂、節慶活動用地同公園位於山上（而家稱為「高峰樂園」）部份嘅出入口，以上設施喺2011年開始關閉並陸續清拆以配合水上樂園嘅工程。新水上樂園喺2021年9月21號正式開幕。
2021年12月1號開始，水上樂園改為每個禮拜開放五日（逢禮拜三、四休園，公眾假期除外）直至另行通知。

收費
要注意海洋公園嘅入場費係唔包括水上樂園嘅入場費，調返轉都係一樣。

門票
水上樂園門票採用動態定價系統，售價將根據之後60日嘅季節性因素、禮拜六日或公眾假期、而變動價格。
成人門票：HK$320-460
小童門票：HK$225-280
長者同合資格殘疾人士門票：HK$150

水上通行證
有啲玩樂設施可能要用30至90分鐘排隊，如果唔想排咁耐隊，可以另外加錢買快證，享用優先使用服務。水上通行證 - Lite，可以享用設施內自選最多4次嘅優先使用服務，水上通行證 - Pro，可以享用設施嘅無限次優先使用服務。
水上通行證 - Lite：HK$213
水上通行證 - Pro：HK$298

儲物櫃
三款儲物櫃提供按日收費嘅自助物品寄存服務，可以喺租用嗰日重覆開啟使用。

歡樂堡礁
神秘國度嘅探索之旅從「歡樂堡礁」臨海而建嘅廣闊區域開始。可以沿住海濱散步並享受海風迎送，或者立即投入刺激好玩嘅水上樂園之旅！抵達水上樂園廣場之後，會有嚮導送上熱烈歡迎，並準備一連串精彩體驗。由解構大自然嘅神秘密碼開始，就好似歡樂堡礁嘅符號一樣，逐步拆解呢個由「魚」同「草」結合而成嘅珊瑚歡樂世界！

躍動流域
將「歡樂」同「水」兩個符號合而為一，就係表達「躍動流域」裏愉快體驗嘅最佳方法。玩家可以挑戰各個令人血脈沸騰嘅滑梯裝置！旋風雙子梯同急轉雙子梯上感受旋轉急彎帶嚟嘅快感；八彩天梯上較量衝刺；享受神秘迷沖同急流漩渦帶嚟嘅震撼體驗！亦可以同朋友或屋企人坐上巨型橡皮筏，暢快噉漂流到迷失部落。

迷失部落
「迷失部落」嘅神秘符號由「人」同「山」組成，代表隱藏於神秘國度深處嘅失落文明。流水從四面八方湧進，為坃家嘅冒險之旅帶嚟更多樂趣。嚮導將教授大家衝浪嘅技術。亦可以喺天海灣嬉水，或者同細路喺威威水地帶度玩。更可以喺漂流探秘嘅「迷失部落」坐喺水泡上面漂浮，擴闊對神秘國度嘅認知。

冒險灣岸
就好似「冒險灣岸」嘅符號一樣，「冒險灣岸」係一個以「水」同「樹」所構成嘅神秘綠洲。能夠感受隱藏喺自然中嘅海洋力量。「冒險灣岸」係一個熱帶天堂，可以喺呢度享受陽光，亦可喺湧浪灣衝浪。沿住激流旅程順流而下，更可以喺映灣小屋中輕鬆一下，亦可以喺灣岸小食買嘢食。

絕嶺深谷
企響山谷之巔，可以望到成個深谷同海洋，咁驚心動魄嘅主題區域最能夠吸引勇於挑戰極限嘅玩家。「絕嶺深谷」由象徵「能量」同「水」嘅神秘符號組成，代表咗驚險體驗嘅開始。到達山頂之後，玩家會喺勇者之顛同深谷飛瀑中挑戰極速飛墜嘅震撼刺激，喺極速迴環同沖天瀑布中橫衝直撞，直至進入迷失部落。

休閒設施
水上樂園有幾個需要另外收費嘅休閒設施。

映灣小屋
玩過水上樂園刺激驚險設施之後，可以喺洋溢度假風情嘅「映灣小屋」同朋友食吓嘢、休息吓，喺怡人海景伴隨之下欣賞南區海岸綫迷人景致同山林嘅遼闊山景享受共聚空間。

映灣台
喺海景之下，可以投入開揚露台景觀嘅私密VIP休憩空間。

灣岸小食
主題區域：冒險灣岸
位置：2樓室外
享受即場炮製香脆多汁嘅炸雞，然後再去湧浪灣繼續大玩特玩！喺欣賞無際海景期間，可以一邊飲住冰涼飲品，絕對係對抗熱浪嘅最佳之選。

百味洞
主題區域：迷失部落
位置：2樓室內
提供多種環球美食，更提供新派食材選擇，例如植物肉同環保海鮮，提供多元化美味嘅選擇。亦可以向正喺漂流探秘暢遊嘅朋友揮手。

洞天美食
主題區域：迷失部落
位置：3樓室內
位於天海灣旁邊，提供各式各樣已經獲得清真認證嘅美食，例如烤肉卷、餡餅、漢堡，訪客可以一邊欣賞天海舞台嘅表演、一邊享用多款清真嘢食。除咗提供不含麩質同素食選項之外，餐單已經獲得香港回教信託基金總會認證。

深海奇珍店
主題區域：歡樂堡礁
位置：1樓室內
喺海洋公園水上樂園入口旁邊，精心搜羅咗林林總總嘅實用裝備，例如泳衣、泳褲、沙灘拖鞋、太陽眼鏡、毛巾、泳鏡等。亦有公園主題限定商品，「威威與好友」精品。

激流裝備站
主題區域：迷失部落
位置：3樓室內
可以喺中途補充所需用品，防曬產品、毛巾、防水袋、太陽眼鏡、泳鏡等裝備一應俱全。

香港海洋公園萬豪酒店
坐落南港島，鄰近香港海洋公園，酒店提供471間結合咗現代設計同自然風格裝飾嘅客房同套房。抵達酒店大堂，首先會見到一個高達16米嘅水族缸。酒店可以享用各種餐飲選擇，飽覽花園同泳池美景。

香港富麗敦海洋公園酒店
一間可持續發展同臨海奢華度假酒店，亦係香港第一間富麗敦酒店同全球第一間富麗敦度假酒店。酒店提供425間精心設計嘅客房，全部都可以飽覽南中國海美景，為客人提供一個温馨寧靜嘅休閒勝地。酒店設有4間餐廳、無邊際泳池、兒童嬉水池、室內兒童玩樂區、健身中心、水療中心。
香港海事博物館

香港海事博物館（英文：Hong Kong Maritime Museum）係香港港島中環一座私營博物館，由香港國際航運團體經營，2005年開喺赤柱美利樓，2013年搬到中環8號碼頭。

簡介
香港海事博物館喺2005年創立，係一間由香港船東會支持嘅非牟利註冊慈善團體。致力保全、收藏同展示能夠充分演繹香港同珠江三角洲海事同貿易嘅故事。2005年博物館喺赤柱美利樓開幕，並喺2013年搬到中環八號碼頭，博物館樓高三層，佔地合共4,400平方米放置咗藏品達1,200幾件，並設有13個展廳、特別展覽廳、資源中心、咖啡館、禮品店同航海精品廊。
香港流感

香港流感（Hong Kong flu）係一種喺1968年7月喺香港爆發嘅流行性感冒，由H3N2病毒（英文：Influenza A virus subtype H3N2）致病，感染咗約莫50萬香港居民，佔香港人口百份之15，6萬人被害死。個病喺同一年開始禍及全世界，大規模疫情一直持續到1970年。根據世界衛生組織數據，全球約莫有100萬至400萬人畀香港流感害死，係人類史上死得人最多嘅流行病之一。H3N2病毒之後並冇消亡，而成爲咗季節性流感。
香港海岸公園

香港海岸公園指由香港政府將未開發嘅海域，劃做康樂及保育用途嘅公園。
香港政府1995年制定咗《海岸公園條例》，授予漁農自然護理署法定權力，將香港幾個海域劃咗做海岸公園同埋海岸保護區。1996年7月頒布嘅《海岸公園及海岸保護區規例》，限制咗可以喺海岸公園同埋海岸保護區裏面進行嘅活動（例如唔准打魚）。成立海岸公園嘅目的係：保護海洋生物、教育香港市民、以及提供康樂。截至2020年，香港一共有6個海岸公園同埋1個海岸保護區，另外有3個提議緊嘅海岸公園。
龍園

龍園（英文：Dragon Garden）係香港香港島大坑大坑道春暉台嘅一座老牌私人屋苑，由ABCD四座樓組成一幢住宅大厦，嚮1976年起好，同年入伙。

交通
有巴士可到中環（11、511）、北角碼頭（41A、63）、赤柱（63），而其他路線包括專線小巴21M線往銅鑼灣。
龍圃花園

龍圃花園，或叫做龍圃別墅同龍圃，係香港一座具有特色同歷史價值嘅私人大宅，喺香港新界深井青龍頭青山公路32-42號，喺1940年代起，佔地大約8.5公頃。喺2006年被評為香港二級歷史建築，2011年10月24號確定評級。
大宅係有「西餅皇后」之稱嘅李曾超羣嘅已故老爺李耀祥所起，為咗慶祝李耀祥夫婦結婚50週年紀念，特登邀請首名喺美國賓夕凡尼亞大學留學嘅華人建築師朱彬設計。建築結合咗中西文化嘅特色，重有依山而起嘅亭台樓閣，造成一個獨特嘅園景。景致方面，大宅可遠望龍鼓水道同青馬大橋嘅景色。
1960年代到1980年代，龍圃曾經長期開放畀公眾同遊客參觀。而1974年占士邦電影《鐵金剛大戰金槍客》，同埋李小龍電影《龍爭虎鬥》都係喺度取景。
2006年，李耀祥部份後人打算將大宅賣畀地產發展商重建，惹來公眾關注，最終都放棄咗呢個計劃。
龍咁威2003

《龍咁威2003》（英文：Dragon Loaded 2003），係套2003年上畫嘅香港電影，由谷德昭執導，鄭中基、鄧麗欣、張達明、李燦森主演。故仔講個二世祖主角走去當差，誓言「我一係唔威，一威就要龍咁威！」。
套戲2005年出續集《龍咁威2之皇母娘娘呢？》，又計劃2020年農曆新年出第三集。
龍君兒

龍君兒（Lung Kwan Yee）係香港攝影師同埋攝影專欄作家，亦係香港美術家，曾經嚮香港大學、香港理工大學、香港科技大學幾個專題講座做講者，嚮亞洲電視方太生活廣場出鏡。曾經幫唔少攝影學會、評判同演講做專家或顧問。做過攝影雜誌專欄作家，稿件嚮《文匯報》，《新報》見報。1998年開始教授《女像攝影》班課程，唔少學生門生而家已經係專業攝影師。
龍君兒最出名係外影興趣團。佢舉辦嘅外影團係人像攝影活動，模特兒多數係生面口嘅𡃁模。而當時香港重未流行呢類私影團，所以龍君兒搞嘅活動受到唔少男性攝影愛好者歡迎。
龍咁威2之皇母娘娘呢？

《龍咁威2之皇母娘娘呢？》（英文：Dragon Reloaded 2005），係套2005年上畫嘅香港電影，《龍咁威2003》續集，由谷德昭執導，鄭中基、張達明、楊愛瑾、李燦森主演。故仔發生響離島一條村，主角要幫手保護村入面嘅王母娘娘像。
龍和道

龍和道（Lung Wo Road）係香港一條行車馬路，嚮中環及灣仔填海計劃填地南邊，已經嚮2010年2月23號局部行車，2018年6月18號全線通車，由中環民祥街同民耀街交界去到灣仔分域碼頭街同龍匯道交界，全長1.58公里。
龍和道途經香港大會堂北邊，即係舊時皇后碼頭嘅位置。
龍啟

龍啟係大閩皇帝王延鈞嘅第一個年號，相當於公元933年到934年，前後總共2年。佢係大閩頭一個自創嘅年號。
龍口

龍口市，舊稱黃縣，雅稱芝陽，係中國山東省下轄縣級市，由煙台地級市代管。龍口係山東省綜合實力最強嘅縣市，佢嘅綜合競爭力2010年列全國百強縣（市）第七位。嗰個市地處膠東半島西北部，渤海灣南岸。

歷史
商末建萊國，秦設齊郡，始置黃縣，1986年，撤消黃縣，設立龍口市。因港口龍口港而得名。

地理
地勢南高北低，東南部為低山丘陵，西北部為濱海平原，成日有海嘯。境內年平均氣溫11.7℃。

經濟
煤炭資源豐富。農業以果品為主，山東梨、蘋果、草莓、葡萄、大櫻桃、桃、杏、李等。水產盛產對蝦、梭子蟹、海參、鮑魚、扇貝等。
阿根廷20歲以下國家足球代表隊

阿根廷20歲以下國家足球代表隊係阿根廷嘅20歲或以下足球代表隊。佢贏過6次FIFA U-20世界盃，係捧盃次數最多。
阿根廷披索

阿根廷披索（Peso argentino）係阿根廷嘅法定貨幣，而家個版本1992年開始用。
阿朱那

阿朱那（aa3 zyu1 naa5，梵文：अर्जुन，羅馬拼音：Arjuna），係古印度史詩摩訶婆羅多入面嘅核心人物之一，亦喺薄伽梵譚度出場過。佢亞爸亞媽分別係眾神之主因陀羅同貢蒂。
阿柑

阿柑係一隻響香港家庭飼養嘅金毛尋回犬寵物，原本因為咬斷主人手臂而被決定將佢人道毀滅，但呢件事部份市民同香港傳媒關注，更有近千人響網上聯署要求「救救阿柑」。
阿柑響1996年出世，雄性，長4呎。佢響2004年曾有咬人前科，其後得到一梁氏家庭收養響將軍澳厚德邨住所。而家香港公共屋邨對收養狗隻有所限制，因此阿柑嘅收養並未得到房屋署嘅批准，屬非法飼養嘅狗隻。
2007年7月27號，阿柑涉嫌狂咬佢主人黃月嫦（梁太）嘅右手，最後因傷勢嚴重而需切除手臂。根據慣例，嚴重傷人嘅狗要畀漁農自然護理署人道毁滅。但係梁太嘅女梁淑兒就要求領返阿柑，漁護署以阿柑情緒唔穩定、唔適合被領養拒絕佢嘅要求。
同年8月中，一群愛狗人士發起網上聯署，要求漁護署釋放阿柑。聯署響兩天內已有超過1,500人，而漁護署也作出讓步，研究釋放阿柑嘅條件。
同年8月27號，元朗八鄉一家養狗場申請收養阿柑，待之直至天年。
收養阿柑嘅養狗場被揭發涉嫌擅自更改土地用途，而地政總署表示需要研究有關養狗場嘅地契內容。
阿杜華

阿杜華係埃塞俄比亞提格雷州一座城，人口約8萬。
阿查拉

阿查拉係格魯吉亞西南一個自治共和國，曾經先後由鄂圖曼帝國、俄羅斯帝國同蘇聯控制。
香港親善小姐

《香港親善小姐》（英文：Miss Goodviu）係香港電視娛樂製作嘅真人騷節目，主持係四位喺香港小姐競選攞過獎嘅女藝人——1994年香港小姐冠軍譚小環、1994年香港小姐季軍李綺虹、1998年香港小姐冠軍向海嵐同2001年香港小姐冠軍楊思琦。譚小環同李綺虹會去日本東京，而向海嵐同楊思琦會去韓國首爾，體驗當地嘅文化同生活。節目由2019年12月30號到2020年1月17號逢禮拜一到五 22:30－23:00喺ViuTV播，最後一集喺1月18號禮拜六同一時段播。

節目調動
2020年1月1號：由於直播《2019年度叱咤樂壇流行榜頒獎典禮》，所以停播一次。最後一集順延到1月18號禮拜六同一時段播。
香港觀宗寺

香港觀宗寺（Hong Kong Kun Chung Temple），喺香港新界粉嶺置福圍12號。係天台宗道場，遠承天台智者大師一脈。喺2004年2月得到香港特別行政區政府批准，成為香港第一間可為佛教徒舉行合法婚禮嘅佛寺。現任住持係宏明法師。

歷史
觀宗寺喺1978年由「寶公生西紀念堂」擴建而成。

香港首宗佛教婚禮
2004年3月20號，香港首宗獲法律認可嘅佛教婚禮，係由香港佛教聯合會會長：覺光法師擔任證婚人，為林志達律師同鄭瑞儀小姐嘅結婚證書簽名。新人以拈香禮拜，誦唱佛經作為結婚嘅儀式，成為咗首對佛教夫婦。

建築特色
佔地2,000幾平方公呎，環境幽雅，起咗兩層嘅巍峨寶殿：
上層大雄寶殿供奉三寶佛像；
上層後座係觀音殿，珍藏咗有歷史價值嘅貝葉梵文大藏經同珍貴佛教經典；
下層大殿供奉白玉釋迦牟尼佛像，除咗供禮拜誦經之用外，並用作附屬兩間老人院嘅康樂中心。
下層大殿後座係寶靜法師嘅紀念堂。供奉住佢嘅舍利同法照。
大門入口右側，起咗紀念寶靜法師嘅寶塔，上有碑文細述佢嘅生平同埋起寺嘅經過。
香港解密

香港解密（hkleaks.pk），係由香港政府同中共政府經統籌進行嘅專業資訊戰之下，一個公佈同網絡人肉反對逃犯條例修訂草案運動相關人物、傳媒記者個人隱私資料嘅網站。網站成立目的，係透過傳播資訊影響大眾睇法，令目標人物感到被追蹤威嚇。

網站內容
網站公布左好多500個人嘅個人資料，而且佢哋嘅相都印上「暴徒」兩個字，仲附上姓名、生日同電話等資料。其中包括蘋果日報創辦人黎智英、前民主黨主席李柱銘、何俊仁同前香港政務司司長陳方安生。仲有部分台灣人嘅個資都被公開，包括台灣獨眼新聞記者陶貞穎、台灣基進黨主席陳奕齊、台灣公民陣線發起人江旻諺、台灣人權促進會秘書長邱伊翎同台北市議員邱威傑嘅助理等等
。
香港視覺藝術中心

香港視覺藝術中心（英文：Hong Kong Visual Arts Centre）係康樂及文化事務署嘅藝術推廣辦事處轄下嘅藝術發展中心，位於香港島金鐘香港公園裏面嘅西面，係一間畀視覺藝術家互相觀摩學習交流創作發展嘅地方。

簡介
香港視覺藝術中心結合專門設備、展覽空間同充滿活力嘅創作環境，係一個開放嘅、多向嘅、着重藝術學習同交流嘅藝術空間。無論係全職藝術創作者、業餘愛好者，或對藝術感興趣嘅大眾，都可以喺呢度獲得藝術養分、創作機會，讓藝術變成生活。
呢個具啟發性嘅旅程，藉住各種藝術經歷，喚醒參與者嘅藝術潛能，深化佢哋嘅造詣。喺鼓舞探索嘅旅程裏面，畀參與者經驗藝術創作，增進藝術知識同技巧。通過自我試煉同交流，進而激發創意、放眼無邊。
位於香港公園嘅香港視覺藝術中心係一橦一級歷史建築，前身係已婚英軍宿舍卡素樓（Cassels Block），大概起喺1900年。中心嘅英文名 vA! 表達咗藝術為我哋帶來嘅驚喜，同藝術推廣辦事處轄下另一場地油街實現嘅英文 Oi! 互相呼應同配合－油街實現從橫向發展，提供實驗嘅空間，誘發嶄新思維，擴闊各種可能性，畀唔同社群參與藝術創作；香港視覺藝術中心就從深度發展為方向，舉行各類藝術培訓。
香港解款車馬路跌錢事件

香港解款車馬路跌錢事件係香港一單解款車事故，喺2014年12月24號下晝1點40分，一架載住2.7億港紙嘅中銀香港銀紙嘅G4S解款車，行過香港島灣仔告士打道西行近史釗域道路口嗰陣，左邊側門忽然打開，跌咗3個錢箱出嚟，搞到成地都係500蚊紙，引嚟幾十位路過嘅市民執錢，總共執走咗1,523萬。之後好多人都應警方呼籲自己交返啲錢出嚟，亦有8個無交錢嘅人畀差人拉咗，被判盜竊罪成，但係仍然有683萬未搵得返。

影視文化
2018年港產片《起底組》用咗呢件事做藍本改編。
香港設施工程學院

香港設施工程學院（英文：Hong Kong College of Engineering）係香港九龍油麻地一間私立學校，喺上海街426號，隸屬尖端教育集團，1992年創校，提供工程學課程。
香港連儂牆 (第二代)

呢篇香港連儂牆 (第二代)係政治類嘅楔位文章，未完成；麻煩你幫手加下料，充實佢。
香港連儂牆 (第一代)

呢篇香港連儂牆 (第一代)係政治類嘅楔位文章，未完成；麻煩你幫手加下料，充實佢。
香港連地島

香港連地島，指香港一啲島，唔再孤懸海面，而係同其他島或者地相連。佢哋可能因爲填海工程，亦可能因爲起海上水塘，而變併入其他陸地。

一覽
香港島
燈籠洲，因香港島幾廿年填海工程，與填地相連。
九龍大陸
昂船洲，因二十世紀九十年代西九龍填海，同葵涌新九龍相連。
林士石，因紅磡灣填海而沒入填地。
海峽石，因起啟德機場跑道沒入填地。
海心島，因土瓜灣填海，同填地相連，有廟宇。
赤鱲角
欖洲，因赤鱲角起香港國際機場，沒有填地，視爲赤鱲角部份。
青衣島
洲仔，因青衣島填海，同填地相連，視爲青衣島部份。
牙鷹洲，因青衣島填海，同填地相連，視爲青衣島部份，今仍見其山。
新界大陸南部
青洲，因醉酒灣填海，同填地相連，今仍見其山。
芒洲，因起葵涌貨櫃碼頭填海，沒入填地。
新界大陸西部
老鼠洲，因屯門青山灣填海，駁埋三聖墟。
新界大陸東部
白沙頭洲、東頭洲同一個無名小島，因船灣淡水湖起水壩，駁到大尾𡰪同伯公咀，同填地相連。
元洲仔，因大埔填海，同填地相連，今仍見其山，山上有舊理民官屋宇。
圓洲，因沙田填海，沒入填地。
佛堂洲，因將軍澳新市鎮填海，同填地相連。
鐵篸洲，原本係清水灣半島嘅連島沙洲，因將軍澳佛堂澳填海，同填地相連。
糧船灣洲，以前係香港第四大島，因萬宜水庫起水壩，連埋西貢半島。
勒加洲，因西貢市填海，沒入填地。
香港逸東酒店

香港逸東酒店（英文：Eaton Hotel Hong Kong）係香港佐敦一座四星級標準嘅酒店，喺彌敦道380號，屬朗廷酒店集團旗下。酒店1990年起好，2007年大規模翻新過，一共有465間客房。

史
香港逸東酒店前身係普慶戲院，1987年執笠後拆咗重建做酒店同商場。
香港迪士尼樂園酒店

香港迪士尼樂園酒店（英文：Hong Kong Disneyland Hotel）係香港一間酒店，2005年開張，喺大嶼山竹篙灣香港迪士尼樂園度假區入面。
香港迪士尼樂園鐵路

香港迪士尼樂園鐵路（英文：Hong Kong Disneyland Railroad）係香港迪士尼樂園入面嘅鐵路系統，用窄軌（軌距914毫米），長1.5公里，有兩個車站，連接美國大街同幻想世界。火車外型模仿蒸汽火車，不過係用電氣推動。
香港連儂牆

香港（式）連儂牆，係香港非建制派搞嘅社會運動入面，示威者參考捷克連儂牆而整嘅壁報牆，前者特色係上面往往貼咗好多寫畫咗示威信息嘅Memo紙。
香港連儂牆總共有兩代：
香港連儂牆 (第一代)（2014年10月—12月）：雨遮革命出現嘅連儂牆，喺香港金鐘夏慤道香港政府總部出面。
香港連儂牆 (第二代)（2019年6月—12月）：香港修例風波出現嘅連儂牆，本嚟喺第一代原址，之後喺香港各區都有。
喺中文世界，以上種種通常統統都就噉叫做「連儂牆」。
呢篇香港連儂牆係政治類嘅楔位文章，未完成；麻煩你幫手加下料，充實佢。
香港遊樂團

《香港遊樂團》（英文：Pay It Forward）係香港電視廣播有限公司製作嘅真人騷節目，由吳家樂、滕麗名、江欣燕、胡諾言、梁嘉琪主持。節目名義上係《街市遊樂團》同《屋邨遊樂團》嘅續作，主持陣容似，但節目性質同之前兩輯唔同之前兩套噉齋做口頭介紹，而係成班主持同嘉賓都會落手落腳做義工。節目由2017年5月7號到7月30號逢禮拜日晚19:30－20:00喺翡翠台播。
高盧星

高盧星（Gallia），即係小行星148，係太陽系小行星帶嘅一粒小行星，喺1875年8月7號發現。
高盧英雄歷險記

《高盧英雄歷險記》（Astérix），又譯《阿斯特里克斯》，係套法國漫畫系列，1959年開始連載，故仔背景係公元前50年抵抗羅馬入侵嘅高盧英雄。
高知縣

高知縣係日本四國嘅其中一個縣，佢東北面係德島縣，西北面係愛媛縣，南面係菲律賓海同太平洋。
維基同享有多媒體嘅嘢：Kōchi prefecture
喺開放街圖（Open Street Map）嘅高知縣地圖。
維基遊埠有呢篇旅遊嘅資源：高知縣
高知縣宿毛市愛媛縣南宇和郡愛南町篠山小中學校組合立篠山中學校

高知縣宿毛市愛媛縣南宇和郡愛南町篠山小中學校組合立篠山中學校係日本一間學校，位於高知縣同愛媛縣交界，因爲位處鄉郊，所以學生好少。
2021年，中學部嗰屆唯一畢業生田中李暉畢業。佢由9年前入讀該校小學部開始就年年考第一。

參考資料
〈最長校名中學畢業禮　唯一畢業生搶鏡〉。《東網》 (繁體中文)。
高盧文

高盧文係印歐語系基爾特語族嘅一種滅絕咗嘅語言，主要喺前6世紀到6世紀嘅高盧用。
高知市

高知市（平假名こうちし；拉丁寫法 Kochishi），係日本高知縣縣治，亦係個中核市，人口34萬。

地理
高知市位於日本四國島南部中部嘅高知平原西部，市內嘅平原地區主要位於鏡川沿岸地區，係鏡川沖積形成嘅平原。
高知機場

高知機場（粵拼：gou1 zi1 gei1 coeng4，日文：高知空港）係日本高知縣南國市嘅一個機場。
陳曉峰

陳曉峰，MH（英文：Nicholas Chan），香港建制陣營（專業親中派）政治人（港區人大代表、全國政協香港委員）、科技律師，自由黨黨員。國際律師事務所之一Squire Patton Boggs合夥人。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
陳曉君

陳曉君（粵拼：can4 hiu2 gwan1；1992年8月3號—）係一位中國嘅韻律泳運動員，喺廣東省湛江市雷州市出世。
馬來西亞氣象局

馬來西亞氣象局（粵拼：ma5 loi4 sai1 a3 hei3 jeung6 guk6，英文：Malaysian Meteorological Department，簡稱：MMD或者MetMalaysia）係一個隸屬馬來西亞能源、科學、科技、氣候變化及環境部嘅政府部門，負責向馬來西亞政府同公眾提供氣象學同地球物理學嘅觀測信息，同管理馬來西亞各地方氣象機構。

歷史
馬來西亞嘅氣象觀測史可以追溯至19世紀初。1820年，新加坡開始咗氣象觀測業務，呢個係馬來亞氣象觀測史嘅開端。1883年，馬來亞衛生署開始喺檳城同馬六甲地區觀測氣壓、氣溫同降雨量。1926年，氣象部門喺馬來亞一間醫院建立咗首個氣象站，開始進行日常性氣象觀測。1924年，馬來聯邦嘅氣象業務改由博覽署接管。1930年，馬來西亞半島嘅氣象觀測事務轉由調查局管理，並組建咗首個獨立氣象部門。
直至1930年代，馬來聯邦調查局氣象分局已經發展為一個組織完整嘅現代化氣象機構。1931年，泛馬來亞氣象總部喺新加坡成立。1938年，馬來亞政府任命首任馬來氣象局局長。其後，伴隨住馬來亞聯邦嘅創立，1946年9月1號，總部設喺新加坡嘅馬來亞氣象局正式成立。1958年，馬來亞氣象局喺吉隆坡新街場機場成立機場氣象局。
1958年5月19號，馬來西亞政府向聯合國交存加入世界氣象組織嘅公約文書並加入咗世界氣象組織。1963年8月9號，馬來亞氣象局總部搬去吉隆坡。兩年後嘅1965年8月9號，隸屬於馬來西亞交通部嘅馬來西亞氣象局正式成立，馬來西亞同新加坡嘅氣象業務亦同時分離。
馬來西亞成立後，馬來西亞嘅氣象觀測得到咗進一步發展。1967年，馬來西亞氣象局研究同培訓處成立。1968年4月1號，馬來西亞氣象局位於八打靈再也嘅總部大樓建成。1968年，氣象局衛星氣象處同電子數據處理處成立。1969年7月1號，氣象局由馬來西亞民航局手中接管咗沙巴同砂拉越州嘅氣象部門。隨後1970年代，馬來西亞氣象局相繼成立咗水文氣象處、農業氣象處、海洋氣象處、氣象儀器部、環境研究處，海洋氣象處以及地震處。1984年，馬來西亞氣象局轉隸科學、工藝及環境部（MOSTE），即今日嘅科學、工藝與革新部（MOSTI）。1985年，北海地區氣象局改由馬來西亞氣象局管理。1997年8月15號，中央預報辦公室喺八打靈再也總部成立。

業務
馬來西亞一個氣象觀測台站
作為前英國殖民地，馬來西亞嘅氣象觀測事業深受英國影響。馬來西亞氣象局嘅觀測方式同英國氣象部門相當接近，觀測儀器同規範亦充分參考咗英國嘅經驗。依家，馬來西亞擁有至少30個主要氣象站，一啲氣象站亦兼有航空氣象站嘅功能，為鄰近嘅機場提供服務。除咗軍民用航空氣象服務之外，馬來西亞氣象局嘅業務範圍仲包括防災減災、海洋氣象、農業氣象、氣候研究、地震觀測、大氣監測同氣象科普等。氣象局亦會同時為學術界提供地震目錄同大氣觀測報告以供學術研究。
馬來西亞氣象局指出，佢哋正積極謀求到2030年成為氣象、氣候同地球物理服務機構入面嘅佼佼者，以滿足馬來西亞國民經濟同社會發展需要。

任務
滿足國家喺氣象、氣候同地球物理服務方面嘅需求，以實現福祉、安全同可持續發展。
馬來西亞獨立日

獨立日Hari MerdekaIndependence Dayசுதந்திர தினம்民眾喺2008年吉隆坡獨立廣場慶祝緊國慶日正式名稱中文：獨立日馬來話：Hari Merdeka英文：Independence Day淡米爾文：சுதந்திர தினம்其他名稱國慶日，馬來亞獨立日參與人 馬來西亞 星加坡（1963－1964）意義1957年8月31號，馬來亞正式脫離大英帝國殖民統治，宣布獨立成為擁有主權嘅國家。日期1957年8月31號持續幾耐一日機會每年
獨立日，係每年8月31號，紀念馬來亞聯合邦第一任首相東姑阿都拉曼同佢團隊前往英國倫敦談判爭取下喺1957年8月31號宣布獨立而設立嘅節日。
馬來西亞獨立日



若果發現倒數時間唔準，請刷新頁面快取。

歷史
1946年，英國將新加坡由馬來亞劃分出嚟，成為直轄殖民地。同時宣佈組織一個馬來亞聯邦計劃。但事與願違，呢項計劃因為削弱咗馬來統治者嘅地位，亦將公民權賦予畀華人同其他少數民族，而畀馬來人強烈反對。面對馬來族怨聲載道，英國最終放棄平等公民權計劃，喺1946年6月成立嘅馬來亞聯邦之後喺1948年正式解散，取而代之係1948年2月1號協議成立嘅馬來亞聯合邦，而當時嘅馬來亞聯合邦由英王委任高級專員統治。
為咗擺脫英國殖民統治以爭取獨立，巫統、馬華公會同國大黨三黨組成咗聯盟。1954年5月，東姑阿都拉曼率領敦拉薩同陳東海三人代表團聯袂赴英國倫敦談判民選自治政府事宜，隨後喺1955年7月27號嘅首屆聯合邦立法議會選舉中，聯盟成功贏得52席中嘅51席，喺英國監管下組成自治政府議會。1956年1月18號至2月8號，首相東姑阿都拉曼率領代表團到英國談判達成協議，英國政府同意俾畀馬來亞聯合邦喺1957年8月31號獨立，並設立里德委員會草擬馬來亞聯合邦憲法。1956年2月20號，呢個代表團由英國倫敦翻返去馬來亞，喺馬六甲怡力嘅英雄草場（馬來話：Dataran Pahlawan）宣布獨立日期。1957年5月9號，東姑阿都拉曼、阿都拉薩、翁毓麟同埋善班丹組成獨立代表團再去倫敦談判獨立事宜。
東姑阿都拉曼喺1957年8月31號喺默迪卡廣場宣佈馬來亞獨立
1957年8月31號半夜12點，英國國旗正式降下，馬來亞國旗徐徐升起。喺馬來統治者、英國女王代表格樓斯特同人民嘅見證下，東姑阿都拉曼喺吉隆坡默迪卡體育場帶領國人高叫7聲「默迪卡」（馬來話：Merdeka，意思指獨立），正式宣佈馬來亞聯合邦獨立。東姑阿都拉曼檢閱300名聯盟青年組成嘅儀仗隊同各個州屬嘅12個聯盟代表。而聯盟代表沙頓氏向東姑掛上花環，並尊稱佢做「獨立之父」。
馬來西亞成立後，延續將8月31號定為馬來西亞嘅國慶日。每年馬來西亞國慶日都以熱鬧嘅方式慶祝，以感謝抗戰英雄奮力保衛國土。
2018年8月31號係馬來西亞61周年國慶日，亦係希望聯盟喺2018年第14屆馬來西亞下議院選舉勝出上台後嘅首次國慶日。首相馬哈迪發表國慶獻詞時指呢次國慶日係馬來西亞「再次建國」，亦可以叫做「再次獨立」。
2007年前首相馬哈迪出席國慶日慶典

憲法條文
根據憲法第160條第2條規定，馬來西亞獨立日係1957年8月31號，而唔係1963年9月16號。
「
所謂獨立日，係指1957年8月31號。
」
馬來西亞羽毛球公開賽

馬來西亞羽毛球公開賽（Malaysia Open）係馬來西亞一年一度舉行嘅羽毛球比賽。賽事由1937年開始，之間斷過兩次。